lv fr sl lv lv lv lv lt it lv fi lv lv it en lv lv lv lv lv rm id id pl eo lv lv lv lv lv lv lv sw es de fr en ca la lv eu uz lv lv fi lv lv nl lv en lv es en lv lv lv fr nl lv lv lv lv lv lv lv lv lv lv lv lv lv en lv en lv lv en lv en lv lv en lv fr lv lv en lv hbs_lat lv lv en lv lv lv lv en lv fr lv lv en lv hbs_lat lv lv en lv lv lv lv en lv pt lv lv en lv lv lv lv eo lv lv en lv en lv en lv en lv en lv lv lv lv lv lv lv lv lv rm id id pl eo lv lv lv lv lv lv lv sw es de fr en ca la lv eu uz lv lv fi lv lv nl lv en lv es en lv lv lv lv lv lv fr fr sl lv fr
Romas katoļi: Pēterbaznīcai jākļūst par kopīgu lūgšanu vietu un kristiešu vienotības zīmi | Labdien.lv
Valdība atbalsta daļēju energoresursu cenu pieauguma segšanu mājsaimniecībām
Saeimas kuluāros un sabiedrībā turpinās karstas diskusijas par Rīgas Svētā Pētera baznīcu un to, kam jākļūst par baznīcas īpašumtiesību turētāju. Lai arī šobrīd no Saeimas vairākuma puses tiek uzstāts, ka Rīgas Svētā Pētera baznīcas īpašumtiesības ir nododamas Rīgas Svētā Pētera baznīcas nodibinājumam, arī Romas katoļi pauduši gatavību uzņemties rūpes un iesaistīties dievnama ikdienā, atgādinot, ka Sv. Pētera baznīca ir celta kā katoliskās Baznīcas dievnams.
Kā zināms, decembra izskaņā Saeimas deputāti otrajā lasījumā nobalsoja par to, ka Rīgas Svētā Pētera baznīcas īpašumtiesības ir nododamas Rīgas Svētā Pētera baznīcas nodibinājumam, ko veido Latvijas evaņģēliski luteriskās baznīcas (LELB) un Latvijas evaņģēliski luteriskās baznīcas Vācu Svētā Pētera draudze.
Tikai tagad, kad Saeimas deputātiem bija iespēja iesniegt savus priekšlikumus likumprojekta pilnveidošanai, Saeimas deputāti Edmunds Teirumnieks (NA) un Janīna Kursīte-Pakule (NA) iesnieguši priekšlikumu Pēterbaznīcu nodot katoļu un luterāņu kopīgā pārziņā, tādējādi nodrošinot, ka Sv. Pētera baznīca kļūst arvien stiprāks kristiešu vienotības un ekumenisma simbols.
Deputāti aicinājuši bez atlīdzības Latvijas evanģēliski luteriskās Baznīcas un Latvijas Romas katoļu Baznīcas kopīgi un uz paritātes līdzdalības principa izveidotam nodibinājumam nodot zemes gabalu 2788 kvadrātmetru platībā un uz tā esošo Rīgas Svētā Pētera baznīcas ēku kopā ar kustamiem piederumiem (blakuslietām) Rīgā, Reformācijas laukumā 1.
“Šobrīd Likumprojekta 2. lasījumā iekļautais Rīgas Svētā Pētera baznīcas netiešais īpašumtiesību ieguvējs – Vācu Svētā Pētera draudze raisa neizpratni par tās vēsturisko saistību un pēctecību ar draudzi, kura Rīgas Svētā Pētera baznīcā kalpoja līdz 1939. gadam. Kā atrodams Latvijas Republikas Uzņēmumu Reģistra sniegtajā informācijā, Latvijas Evaņģēliski luteriskās baznīcas Vācu Svētā Pētera draudze ir izveidota 2001. gada 30. oktobrī ar nosaukumu “Vācu draudze Rīga-2” un tikai nosaukuma maiņas rezultātā tā 2018. gada 2. novembrī kļuva par Latvijas Evaņģēliski luteriskās baznīcas Vācu Svētā Pētera draudzi. Uz doto brīdi nav zināma neviena vēsturiskā saistība vai mantotība, vai cits tiesisks pamatojums kāpēc tieši šai draudzei būt par organizāciju, kas, lai arī netieši, bet saņem bezatlīdzības kārtībā mantisku vērtību no valsts tik ievērojamā apjomā. Savukārt, Latvijas Romas katoļu baznīca jau 2017. gada 15. jūnijā vēstulē LR Saeimas Izglītības, kultūras un zinātnes komisijai norādīja, ka “vēloties apliecināt kristietības vērtības un saikni starp pagātni, tagadni un nākotni, Romas katoļu Baznīca redz dievnama [Rīgas Svētā Pētera baznīcas] nākotnes sūtību kā kopīgas lūgšanas vietu ar Latvijas Evaņģēliski luterisko Baznīcu, rūpējoties, lai Sv. Pētera baznīca kļūst arvien vairāk par kristiešu vienotības un ekumenisma simbolu,” pausts priekšlikumā.
Deputātus uz to pamudinājusi Latvijas Bīskapu konferences vēstule, kurā Liepājas bīskaps un Latvijas Bīskapu konferences prezidents Viktors Stulpins, Jelgavas bīskaps un Latvijas Bīskapu konferences vice-prezidents Edvards Pavlovskis, Rīgas arhibīskaps metropolīts Zbigņevs Stankevičs, Rēzeknes-Aglonas bīskaps Jānis Bulis un Rīgas palīgbīskaps Andris Kravalis aicinājuši nodrošināt, ka gan Romas katoļu Baznīca, gan Latvijas Evaņģēliski luteriskā Baznīca, savstarpēji vienojoties, varētu veikt reliģiskās darbības šajā dievnamā.
“Tāpat, cienot patiesību, mēs lūdzam pienācīgi atzīt un novērtēt baznīcas vēsturiskos faktus. Konkrēti to, ka Rīgas Svētā Pētera baznīca sākotnēji tika izveidota un uzcelta kā Romas katoļu baznīca 1209. gadā un tāda tā palika līdz brīdim, kad 1524. gadā kļuva par Evaņģēliski luteriskās Baznīcas dievnamu. Vienlaikus, lai kāds arī būtu tās turpmākais juridiskais īpašnieks, lūdzam, lai gan Romas katoļu Baznīca, gan Latvijas Evaņģēliski luteriskā Baznīca, savstarpēji vienojoties, varētu veikt reliģiskās darbības šajā dievnamā,” pausts vēstulē.
Jāatzīst, ka šī nav pirmā reize, kad katoļi pauduši atklātu interesi par šo baznīcu. Jau 2017. gadā Rīgas arhibīskaps metropolīts Zbigņevs Stankevičs aicināja likumprojekta iekļaut punktu, kas nosaka, ka “reliģiskās darbības” šajā baznīcā var veikt gan evaņģēliski luteriskā Baznīca, gan Romas katoļu Baznīca. Turklāt likumam jāparedz līdzvērtīgas iespējas abām baznīcām īstenot savas “reliģiskās darbības” Sv. Pētera baznīcas telpās.
“Romas katoļu Baznīca redz dievnama nākotnes sūtību kā kopīgas lūgšanas vietu ar Latvijas evaņģēliski luterisko Baznīcu, rūpējoties, lai Sv. Pētera baznīca kļūst arvien vairāk par kristiešu vienotības un ekumenisma simbolu. Šāds redzējums izriet no tā, ka Sv. Pētera baznīca ir celta kā katoliskās Baznīcas dievnams, pēc tam uz laiku pārgājusi luteriskās Baznīcas rokās, un tad atkal nonākusi pilsētas pārvaldībā. Tāpēc dievnams ar šādu vēsturi varētu kalpot kā izcils ekumēniskā centra paraugs,” tolaik pauda Stankevičs.
Deputāti norādījuši, ka pieņemot lēmumu par dievnama nodošanu tikai luterāņiem, tiktu ignorēts gan Rīgas domes lūgums Saeimu pieņemt Rīgas Svētā Pētera baznīcas likumu, nosakot, ka baznīcas īpašuma tiesības ir Rīgas pašvaldībai, gan Bīskapu konferences vēstule, kurā uzsvērts, ka jebkuram risinājumam Rīgas Svētā Pētera baznīcas īpašumtiesību jautājumā jānodrošina un jāveicina baznīcas primārā mērķa īstenošanu – būt par reliģiskā kulta vietu ar šo dievnamu saistītajām kristīgajām konfesijām.
Lai arī šobrīd vēl grūti paredzēt to, vai atlikušie Saeimas pārstāvji ieklausīsies šajos argumentos un katoļu aicinājumā pēc Pēterbaznīcas kā vienojoša un iekļaujoša simbola, taču skaidrs, ka pretējā gadījumā šī baznīca vairs nevarēs tikt uztverta kā vieta, kas vieno kristiešus, bet drīzāk gan turpina 16. gadsimtā aizsākto šķelšanos.
Prezidents aicina mainīt likumu Latvijas Pareizticīgās Baznīcas neatkarības nodrošināšanai
Valsts prezidents Egils Levits pirmdien iesniedzis grozījumus Latvijas Pareizticīgās Baznīcas likumā, lai pilnā mērā atzītu Latvijas Pareizticīgās Baznīcas patstāvīgo un neatkarīgo (kanoniskajās...
Saeima tomēr pieņem Rīgas Svētā Pētera baznīcas likumu
Rīgas Svētā Pētera baznīcas īpašuma tiesības tiek nodotas Rīgas Svētā Pētera baznīcas nodibinājumam, ceturtdien, 24.martā, lēmusi Saeima. Trešajā – galīgajā – lasījumā atbalstītais...
Aizdomas, ka valsts šaurai interešu grupai ir gatava uzdāvināt Rīgas simbolu – Pēterbaznīcu
26/01/2022 | Autors: Anete Jansone, Labdien.lv
Rīgas Svētā Pētera baznīca – pilsētas dominante un UNESCO Pasaules kultūras mantojuma sarakstā iekļautā Rīgas “pērle”, – jau drīzumā varētu iegūt jaunu saimnieku. Saeimā šobrīd...
Kam Saeimas deputāti grasās atdot Pēterbaznīcu?
21/01/2022 | Autors: Labdien.lv redakcija
Rīgas Svētā Pētera baznīca zināma kā viena no vecākajām un vērtīgākajām viduslaiku monumentālās arhitektūras celtnēm Baltijas valstīs – Pēterbaznīca ir unikāls dievnams Latvijas...
Saeima tiek maldināta – t.s. vācu draudzei uz Pēterbaznīcu ir vismazāk tiesību no visiem iesaistītajiem
14/01/2022 | Autors: Latvijas Žurnālistikas centrs
Jau kādu laiku atkal ir aktualizējies jautājums par Rīgas Svētā Pētera baznīcas īpašumtiesībām – lai arī baznīca savā vairāk kā 800 gadu ilgajā pastāvēšanas laikā piedzīvojusi...
Saeimas deputātu iniciatīva par katoļu līdzdalību Pēterbaznīcā izsauc plašu rezonansi
11/01/2022 | Autors: Anete Jansone, Labdien.lv
Turpinoties jau pirms vairākiem gadiem aizsāktajām diskusijām par Svētā Pētera baznīcas īpašumtiesībām, atsevišķi Saeimas deputāti iesnieguši priekšlikumu iekļaut Pēterbaznīcas...
Pēterbaznīcas atdošana LELB un Vācu draudzei – kārtējais negodīgais gājiens pret Latvijas sabiedrību un tās īpašumu
30/12/2021 | Autors: Labdien.lv redakcija
Turpinoties diskusijām par to, kam turpmāk jādeliģē Rīgas Svētā Pētera baznīcas īpašumtiesības, Saeima decembrī otrajā lasījumā atbalstīja grozījumus Rīgas svētā Pētera baznīcas...
Ignorējot katoļu intereses Pēterbaznīcas jautājumā, Saeimas deputāti demonstrē politisko tuvredzību
29/12/2021 | Autors: Jānis Lācis, Labdien.lv
Šomēnes vairāki Saeimas deputāti otrajā lasījumā nobalsoja par to, ka Rīgas Svētā Pētera baznīcas īpašumtiesības ir nododamas Rīgas Svētā Pētera baznīcas nodibinājumam, ko veido...
Saeimai lemjot par Pēterbaznīcu nav morālu tiesību ignorēt Bīskapu konferences vēstuli
Kamēr Saeimas deputāti vēl lemj, vai Rīgas Svētā Pētera baznīcas īpašumtiesības ir nododamas Rīgas Svētā Pētera baznīcas...
Bīskapu konference Saeimai skaidri norāda uz katoļu interesi Pēterbaznīcas nākotnē
16/12/2021 | Autors: Latvijas Bīskapu konference
Mēs, Latvijas katoļu Baznīcas Bīskapu konferences locekļi, pulcējušies savā kārtējā plenārsēdē, kā katoļu Baznīcas Gani, vēlamies atjaunot savu uzticību kalpošanā Kunga Jēzus...
No 11. novembra Viestura Kairiša jaunā spēlfilma “Janvāris” visā Latvijā
Energoresursu krīze: RAKUS par vairākiem grādiem samazinās telpu temperatūru
LVSADA pauž pilnu gatavību atkārtotam brīdinājuma streikam
Pēdējās septembra dienas tiks aizvadītas ar lietainu laiku; būtiskas temperatūras izmaiņas nav gaidāmas
Saeimas Juridiskais birojs ceļ trauksmi par vairākiem steigā virzītiem, paviršiem un kļūdainiem likumprojektiem
Aivars Lembergs ASV Brexit COVID-19 Dana - Reizniece - Ozola Daniels Pavļuts Egils Levits Eiropas Savienība Eiropas Savienība ekonomika eksports gaisa temperatūra ierobežojumi Ilze Viņķele izglītība IZM JKP Kariņa valdība Kariņš KNAB koronavīruss Krievija Krišjānis Kariņš laikapstākļi Latvija lauksaimniecība Lielbritānija Māris Kučinskis Nils Ušakovs Raimonds Vējonis Rīga Saeima sankcijas Ukraina vakcinācija vakcinācija pret COVID-19 vakcīna veselība Veselības ministrija veselības nozare VID Vienotība Viņķele ZZS ārkārtējā situācija
Iesūtiet savu viedokli par sabiedrībā aktuāliem notikumiem, foto vai video reportāžas uz e-pastu: redakcija@labdien.lv, vai aizpildot šo formu.
Latvijas kultūras portāls RĪTS.LV
Latvijas Nacionālais biznesa katalogs KATALOGS.LV
Latvijas Nacionālais biznesa portāls BIZNESS.LV
Šis portāls izmanto sīkdatnes (cookies angļu val.), lai analizētu datplūsmu, uzlabotu satura kvalitāti, pielāgotu saturu lietotāju vajadzībām un optimizētu tā darbību Sapratu Sīkāk par sīkdatnēm un to dzēšanu šeit